Návrh
VYHLÁŠKA
Dopravného úradu
z ..... 2027,
ktorou sa ustanovujú náležitosti žiadosti v oblasti evidencie lietajúcich športových zariadení a podrobnosti o evidenčnej značke lietajúceho športového zariadenia

Dopravný úrad podľa § 176 ods. 2 písm. a) tridsiateho druhého bodu a písm. t) zákona č. .../2026 Z. z. o civilnom letectve a o zmene a doplnení niektorých zákonov (letecký zákon) (ďalej len „zákon“) po dohode s Ministerstvom dopravy Slovenskej republiky ustanovuje:

(1) Evidenčná značka lietajúceho športového zariadenia (ďalej len „evidenčná značka“) pozostáva zo značky štátnej príslušnosti so spojovníkom a skupiny identifikačných znakov.

(2) Skupina identifikačných znakov pozostáva z jedného písmena latinskej abecedy, ktoré sa určí ako rozlišujúce písmeno pre druh lietajúceho športového zariadenia alebo v poverení podľa § 130 ods. 1 písm. f) zákona ako jedinečné rozlišujúce písmeno pre držiteľa poverenia, a troch arabských číslic, ktoré sa prideľujú lietajúcemu športovému zariadeniu pri jeho zápise do evidencie lietajúcich športových zariadení (ďalej len „evidencia“).
(3) Do skupiny identifikačných znakov kombinácie písmen alebo číslic sa nezaradia tie, ktoré sú nezlučiteľné s bezpečnosťou leteckej prevádzky alebo s medzinárodnými záväzkami Slovenskej republiky.

(4) Ak je lietajúcemu športovému zariadeniu do evidencie navrhnutá konkrétna skupina identifikačných znakov, je mu pridelená ako evidenčná značka, ak nie je obsadená, nie je vylúčená podľa odseku 3 a sú splnené podmienky zápisu podľa § 126 ods. 2 a 3 zákona.
§ 2
(5) Po pridelení evidenčnej značky je bezodkladne umiestnená na lietajúce športové zariadenie, ak to konštrukčné vlastnosti lietajúceho športového zariadenia umožňujú.

(6) Na lietajúce športové zariadenia podľa § 120 ods. 1 písm. a) až d) zákona sa evidenčná značka umiestňuje na dobre viditeľnom mieste na nosnej ploche alebo na konštrukcii lietajúceho športového zariadenia, ak to jeho vlastnosti umožňujú; evidenčná značka musí byť:

a) čitateľná a trvalá,

b) vyhotovená kontrastnou farbou vo vzťahu k podkladu,

c) odolná proti bežným poveternostným podmienkam.

(7) Po výmaze lietajúceho športového zariadenia z evidencie musí sa evidenčná značka bezodkladne odstrániť z lietajúceho športového zariadenia.

(8) Na športový padák sa evidenčná značka neumiestňuje.

§ 3
(9) Žiadosť o zápis lietajúceho športového zariadenia do evidencie obsahuje
d) údaje o vlastníkovi lietajúceho športového zariadenia alebo o spoluvlastníkoch lietajúceho športového zariadenia v rozsahu podľa § 126 ods. 7 písm. a) zákona a ich kontaktné informácie,

e) údaje o prevádzkovateľovi lietajúceho športového zariadenia v rozsahu podľa § 126 ods. 7 písm. b) zákona a jeho kontaktné informácie, ak prevádzkovateľ nie je totožný s vlastníkom,

f) návrh skupiny identifikačných znakov evidenčnej značky, ak ho žiadateľ navrhuje,

g) druh, názov výrobcu, typ, model a výrobné číslo lietajúceho športového zariadenia, motora a vrtule, ak je pridelené,

h) názov a miestny identifikačný kód letiska alebo označenie iného priestoru umiestnenia lietajúceho športového zariadenia,

i) dátum a miesto vyhotovenia žiadosti,

j) podpis žiadateľa, ak je žiadosť podaná v listinnej podobe.

(10) Prílohou žiadosti podľa odseku 1 je
k) doklad preukazujúci vlastnícke právo alebo iný právny vzťah k lietajúcemu športovému zariadeniu,

l) doklad preukazujúci užívacie právo k lietajúcemu športovému zariadeniu alebo dohoda o jeho prevádzkovaní, ak prevádzkovateľ lietadla nie je vlastníkom lietajúceho športového zariadenia,

m) doklad o poistení zodpovednosti za škodu spôsobenú prevádzkou lietajúceho športového zariadenia,

n) individuálne povolenie na používanie frekvencií pre lietadlovú stanicu ak je relevantné,

o) čestné vyhlásenie, že lietajúce športové zariadenie nie je zapísané v evidencii alebo registri iného štátu; čestné vyhlásenie musí obsahovať identifikáciu lietajúceho športového zariadenia podľa odseku 1 písm. d), vyhlásenie o neexistencii zápisu v evidencii alebo registri cudzieho štátu a podpis žiadateľa.

§ 4
(11) Žiadosť o zmenu údajov zapísaných v evidencii obsahuje
p) evidenčnú značku,

q) údaje o prevádzkovateľovi lietajúceho športového zariadenia v rozsahu podľa § 3 ods. 1 písm. b),

r) predmet zmeny údajov zapísaných v evidencii,

s) dátum a miesto vyhotovenia žiadosti,

t) podpis žiadateľa, ak je žiadosť podaná v listinnej podobe.

(12) Ak je prevádzkovateľ lietajúceho športového zariadenia odlišný od vlastníka, žiadosť podľa odseku 1 obsahuje aj údaje o vlastníkovi lietajúceho športového zariadenia alebo o spoluvlastníkoch lietajúceho športového zariadenia v rozsahu podľa § 3 ods. 1 písm. a).

(13) Prílohou žiadosti podľa odseku 1 je
u) doklady preukazujúce zmenu zapísaných údajov,

v) pôvodné potvrdenie o zápise lietajúceho športového zariadenia do evidencie, ak sa zmena týka údajov v ňom uvedených.

(14) Žiadosť o zmenu údajov sa podáva najneskôr do 30 dní odo dňa, keď zmena nastala.

§ 5

(15) Žiadosť o výmaz lietajúceho športového zariadenia z evidencie obsahuje
w) pridelenú evidenčnú značku,

x) údaje o prevádzkovateľovi lietajúceho športového zariadenia v rozsahu podľa § 3 ods. 1 písm. b),

y) dôvod výmazu lietajúceho športového zariadenia z evidencie,

z) dátum a miesto vyhotovenia žiadosti,

aa) podpis žiadateľa, ak je žiadosť podaná v listinnej podobe.

(16) Prílohou žiadosti podľa odseku 1 je
ab) doklad preukazujúci dôvod výmazu lietajúceho športového zariadenia z evidencie,

ac) potvrdenie o zápise lietajúceho športového zariadenia do evidencie.

(17) Pri zániku alebo úmrtí prevádzkovateľa lietajúceho športového zariadenia a nie je právny nástupca, ktorý môže podať žiadosť o výmaz, žiadosť o výmaz môže podať vlastník lietajúceho športového zariadenia; odseky 1 a 2 sa použijú primerane.

§ 6

(18) Ak sú prílohy podané v listinnej podobe podľa

ad) § 3 ods. 2 písm. a) a e), § 4 ods. 3 písm. a) a § 5 ods. 2 písm. a) sa podávajú ako originály alebo úradne osvedčené kópie,

ae) § 3 ods. 2 písm. b) sa podáva ako kópia,

af) § 4 ods. 3 písm. b) a § 5 ods. 2 písm. b) sa podávajú ako originály.

(19) Ak sú prílohy podané v elektronickej podobe a ide o prílohy, ktoré vyhotovuje žiadateľ, prílohy sa podávajú autorizované kvalifikovaným elektronickým podpisom alebo uznaným spôsobom autorizácie oprávnenej osoby; prílohy, ktoré nevyhotovuje žiadateľ, sa podávajú v podobe zaručenej konverzie
) okrem príloh, ktoré sú autorizované kvalifikovaným elektronickým podpisom alebo kvalifikovanou elektronickou pečaťou.

(20) Ak sú prílohy podané v inom ako slovenskom jazyku, podávajú sa spolu s ich úradne osvedčeným prekladom do slovenského jazyka; to neplatí, ak sú vyhotovené v českom jazyku. 
§ 7
Táto vyhláška nadobúda účinnosť 1. apríla 2027.
�) § 35 ods. 2 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

